CELEX: 32020D0520
Language: bg
Date: 2019-11-18 00:00:00
Title: Решение (EС) 2020/520 на Съвета от 18 ноември 2019 година за подписване, от името на Европейския съюз и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз

15.4.2020   
               
               
                  BG
               
               
                  Официален вестник на Европейския съюз
               
               
                  L 117/1
               
            
         РЕШЕНИЕ (EС) 2020/520 НА СЪВЕТА
         от 18 ноември 2019 година
         за подписване, от името на Европейския съюз и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 172 във връзка с член 218, параграф 5 от него,
         като взе предвид акта за присъединяване на България и Румъния и акта за присъединяване на Хърватия, и по-специално член 6, параграф 2 от тях,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки, и Украйна (1) („Споразумението“), беше подписано на 1 декември 2005 г. и влезе в сила на 1 декември 2013 г.
                  
               
                     (2)
                  
                  
                     България и Румъния станаха държави — членки на Съюза, на 1 януари 2007 г., а Хърватия стана държава — членка на Съюза на 1 юли 2013 г.
                  
               
                     (3)
                  
                  
                     В съответствие с член 6, параграф 2 от акта за присъединяване на България и Румъния и с член 6, параграф 2 от акта за присъединяване на Хърватия присъединяването към Споразумението трябва да се одобри чрез протокол към него. Тези разпоредби предвиждат опростена процедура, при която Съветът, действащ единодушно от името на държавите членки, и Украйна следва да сключат протокол.
                  
               
                     (4)
                  
                  
                     На 23 октомври 2006 г. и 14 септември 2012 г. Съветът оправомощи Комисията да започне преговори със съответните трети държави, за да се сключат протоколите към международните споразумения, сключени от Съюза и неговите държави членки.
                  
               
                     (5)
                  
                  
                     Комисията приключи успешно преговорите с Украйна относно протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз („протокола“), с размяна на вербални ноти.
                  
               
                     (6)
                  
                  
                     Протоколът следва да бъде подписан от името на Европейския съюз и неговите държави членки при условие на сключването му на по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването, от името на Съюза и неговите държави членки, на протокола към Споразумението за сътрудничество в областта на Гражданската глобална система за спътникова навигация (ГНСС) между Европейската общност и нейните държави членки и Украйна, за да се вземе предвид присъединяването на Република България, Република Хърватия и Румъния към Европейския съюз, се одобрява при условие на сключването на протокола (2).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) протокола от името на Съюза и неговите държави членки.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 18 ноември 2019 година.
            
               
                  За Съвета
               
               
                  Председател
               
               J. LEPPÄ
            
         
         
            (1)  OВ L 125, 26.4.2014 г., стp. 3.
         
            (2)  Текстът на протокола ще бъде публикуван заедно с решението за сключването му.